REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/335-15

24. jul 2015. godine

B e o g r a d

Z A P I S N I K

130. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 24. JULA 2015. GODINE

Sednica je počela u 9,30 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Dragan Nikolić, Biljana Pantić Pilja, Biljana Savović, zamenik člana Svetislava Vukmirice, Dragan Polovina, Tanja Tomašević Damnjanović, Jelisaveta Pribojac, zamenik člana Žarka Mićina, Neđo Jovanović i Balint Pastor.

Sednici nisu prisustvovali članovi Odbora: Veroljub Arsić, Branka Janković, prof. dr Janko Veselinović, Žarko Obradović, Petar Petrović, Mirko Čikiriz, Vesna Besarović i Gordana Čomić, kao ni njihovi zamenici.

.

Na predlog predsednika Odbora, jednoglasno (sa 9 glasova za) je usvojen sledeći

D n e v n i r e d:

- Usvajanje zapisnika sa 129. sednice Odbora;

1. Razmatranje Predloga odluke o razrešenju člana Zdravstvenog saveta Srbije, koji je podnela Vlada;

2. Razmatranje Predloga odluke o izboru članova Zdravstvenog saveta Srbije, koji je podnela Vlada.

Pre prelaska na odlučivanje o tačkama dnevnog reda, Odbor je jednoglasno usvojio zapisnik sa 129. sednice Odbora (sa 9 glasova za).

Prva tačka dnevnog reda. Razmatranje Predloga odluke o razrešenju člana Zdravstvenog saveta Srbije, koji je podnela Vlada.

Odbor je razmotrio Predlog odluke o razrešenju člana Zdravstvenog saveta Srbije, koji je podnela Vlada,u načelu i smatra da je Predlog odluke u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 9 glasova za).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga odluke o izboru članova Zdravstvenog saveta Srbije, koji je podnela Vlada.

Odbor je razmotrio Razmatranje Predloga odluke o izboru članova Zdravstvenog saveta Srbije, koji je podnela Vlada u ,načelu i smatra da je Predlog odluke u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 9 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9,35 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović